Sukcesy Gōrnoślōnskygo Zwiōnzku Madżōngã
W Kaliszu reprezentacyjŏ Gōrnoślōnskygo Zwiōnzku Madżōngã ‘USMA’ (Upper Silesian Mahjong Association) wziōnła 4 piyrsze place, w tym piyrszy plac – Roman Powęzka (z Piekŏr), a trzeci – Łukasz Grzybowski (z Katowic). Turniyj mioł miano Kalisz kontra Gōrny Ślōnsk Riichi 2018 (Calisia vs Upper Silesia Riichi 2018).
To niy piyrszy rŏz, jak klub Gōrnoślōnskygo Zwiōnzku Madżōngã je na podium we turniyju japōńskego madżōngã (Riichi Mahjong). Zawodniki GZM stŏwali już na podium we Bielawie, Wiydniu, Katowicach, Bratysławie, Ôstrawie a Warszawie.
Japōnski Madżōng je zortōm gry z Chin, kero we 2017 roku ôstała uznano za szport umysłowy. Szpil je podobny do Rymika, ino grŏ sie na wyrflach. Wiyncyj ô grze na wikipedyji.
Gōrnoślōnski Zwiōnzek mŏ trzi niyformalne kluby: Katowice (siydziybã), Ôstrava i Ôpole, jak tyż ekstra regiōn Dōmbrowskygŏ Zagłymbiŏ. Do 2017 noleżoł do niego tyż regiōn Morawskej Wołoszczyzny.
Zawodnikōma we klubach sōm niy ino ôsoby z naszego regiōnu (we Polsce a Rep. Czeskej), ale tyż ze Zogłymbiŏ, Japōnije, Italije, Chin, Ukrainy i Serbije.
Ranking na rok 2018: https://mahjongsilesia.wordpress.com/ranking/
Dalsze turnieje w 2018 roku:
24.02 – Dąbrowa Riichi Open 2018 – Dąbrowa Górnicza, ZD
7/8.07 – Mistrzostwa Gōrnego Ślōnska w Riichi 2018 – Katowice, GŚ
10.12 – Ostrava Riichi Open 2018 – Ostrawa, GŚ
Reprezentacyjŏ GZM zagrŏ tyż we Wiydniu (10.03.2018) i Brnie (21-22.04.2018).
szl_Latn szl_Latn szl_Latn szl_Latn szl_Latn szl_Latn slk_Latn pol_Latn sot_Latn szl_Latn szl_Latn szl_Latn